మిస్ పర్ఫెక్ట్

మిస్‌ పర్ఫెక్ట్‌ 2024లో విడుదలైన తెలుగు వెబ్ సిరీస్. అన్నపూర్ణ స్డూడియో బ్యానర్‌పై సుప్రియ యార్లగడ్డ నిర్మించిన ఈ సినిమాకు విశ్వక్‌ ఖండేరావ్‌ దర్శకత్వం వహించాడు. లావణ్య త్రిపాఠి, అభిజీత్, అభిజ్ఞ, హర్ష వర్ధన్ ప్రధాన పాత్రల్లో నటించిన ఈ సినిమా ట్రైలర్‌ను జనవరి 22న విడుదల చేసి, వెబ్ సిరీస్‌ను ఫిబ్రవరి 2న డిస్నీ ప్లస్‌ హాట్‌ స్టార్‌ ఓటీటీలో విడుదలైంది.
కథ
లావణ్య రావు (లావణ్య త్రిపాఠి) ఢిల్లీలో మేనేజ్‍మెంట్ కన్సల్టెంట్‍గా పని చేస్తూ ఉద్యోగ బాధ్యతల్లో భాగంగా హైదరాబాద్‍కు వస్తుంది. లావణ్యకు క్లీనింగ్ అంటే ఇష్టం, ప్రతీది క్లీన్‍గా, పర్‌ఫెక్ట్‌గా ఉండాలనుకుంటుంది. హైదరాబాద్ రాగానే కరోనా వైరస్ కారణంగా లాక్‍డౌన్ పడుతుంది. హైదరాబాద్‍లో లావణ్య ఉండే అపార్ట్‌మెంట్లో వేరే ఫ్లాట్‍లో రోహిత్ (అభిజిత్) ఉంటాడు.  దీంతో లావణ్య, రోహిత్ ఒక కంపెనీ అయినా ఈ విషయం ఇద్దరికీ తెలియదు. లావణ్య ఇంట్లో జ్యోతి (అభిజ్ఞ) పని మనిషిగా చేరుతుంది. కరోనా వల్ల తాను పనికి రాలేకపోతున్నాని, ఈ విషయం రోహిత్‍కు చెప్పాలని లావణ్యను జ్యోతి అడుగుతుంది. దీంతో రోహిత్ ఫ్లాట్‍కు లావణ్య వెళ్లగా ఆ విషయం చెప్పకుండా ఇల్లు గందరగోళంగా ఉంటే క్లీన్ చేస్తుంది. దీంతో లావణ్యను పని మనిషి అనుకుంటాడు రోహిత్. లావణ్య నిజం తెబుదామనే ప్రయత్నిస్తూనే చెప్పకుండా లక్ష్మి అనే పేరుతో రోజూ రోహిత్ ఇంటికి వెళుతుంటుంది. ఈ క్రమంలో లావణ్యతో రోహిత్ ప్రేమలో పడతాడు. ఈ క్రమంలో లావణ్య పని మనిషి కాదని, తన పైఆఫీసర్ అని రోహిత్‍కు తెలుస్తుందా?  వారి ప్రేమ సక్సెస్ అవుతుందా? అనేదే మిగతా కథ.

నటీనటులు
  లావణ్య త్రిపాఠి
  అభిజీత్
  అభిజ్ఞ
  హర్ష వర్ధన్ 
  ఝాన్సీ 
  మహేశ్ విట్టా
  సునైనా  
 హర్ష్‌ రోషన్
మోహన శ్రీ

సాంకేతిక నిపుణులు
బ్యానర్: అన్నపూర్ణ స్డూడియో
నిర్మాత: సుప్రియ యార్లగడ్డ
కథ, స్క్రీన్‍ప్లే : ఫ్రాన్సిస్ థామస్, శృతి రామచంద్రన్ 
 దర్శకత్వం: విశ్వక్ కండేరావ్
సంగీతం:  ప్రశాంత్ ఆర్ విహారి
సినిమాటోగ్రఫీ: ఆదిత్య జవ్వాది
ఎడిటర్: రవితేజ గిరిజల

మూలాలు